钦定古今图书集成/明伦汇编/闺媛典/第279卷 > 皇清十二 > 程观象妻舒氏
## 钦定古今图书集成/明伦汇编/闺媛典/第279卷 > 皇清十二 > 程观象妻舒氏

按《玉山县志》：“舒氏，诸生程观象妻。丁亥之变，被兵获，欲辱之，不从，即解所佩刀自刎，血涔涔仆地。兵惊走，久而得甦。戊子复避兵山中。夫被戮，舒伺贼退，收骸骨葬之。时年二十，矢不二志。有势家谋娶，氏断发以死拒，乃免。老姑衰病，力勤纺织，奉养无缺。教周岁，子成人，历二十馀年如一日。”